«alikonline.ir» - 64 տարի է, ինչ Նոր Ջուղայի Հայ Կանանց Գթութեան միութիւնը ամենամեայ կարգով իրանական «Նորուզ» տօնի արձակուրդների ընթացքում, Սբ. Ամենափրկիչ վանքի ցուցասրահում կազմակերպում է իր Գարնանային ցուցահանդէս-վաճառքը, հիմնականում նպատակ ունենալով օգտակար հանդիսանալու ձեռներեց հայուհիներին՝ իրենց ձեռարւեստի վաճառման գործում։ Ցուցահանդէսը կազմակերպիչների համար եւս ունի որոշակի հասոյթ, որը մինչեւ այսօր ամբողջութեամբ ծառայեցւել է բարեսիրական նպատակներին՝ յատկապէս անօգնական ընտանիքների կենցաղային պայմանների բարելաւման ուղղութեամբ։ Տեղեկացնում է Նոր Ջուղայի մեր թղթակիցը: